RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67012222, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 01.10.2025. |  | Nr. DIKS-25-51-nos |

**Rīgas valstspilsētas pašvaldības starpskolu sacensību basketbolā nolikums**

# **I. Vispārīgie jautājumi**

1. Rīgas starpskolu basketbola sacensības (turpmāk – Sacensības) norisinās, ņemot vērā Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes 13.08.2025. nolikumu Nr.DIKS-25-45-nos “Rīgas valstspilsētas vispārējās izglītības iestāžu spartakiādes nolikums” (turpmāk – Spartakiādes nolikums).
2. Sacensības organizē Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvalde (turpmāk – Pārvalde) sadarbībā ar biedrību “BBK Rīga” un Rīgas valstspilsētas pašvaldības vispārējās izglītības iestādēm (turpmāk – Skolas).

# **II. Sacensību dalībnieki, norises vieta un laiks**

1. Sacensībās var piedalīties 2014.gadā dzimuši un jaunāki zēni un meitenes.
2. Sacensības notiek 2025.gada novembrī – decembrī.
3. Sacensības rajonos/priekšpilsētās notiek Skolu sporta bāzēssaskaņā ar Sacensību attiecīgo grafiku.
4. Rīgas valstspilsētas pašvaldības finālsacensības (turpmāk – Finālsacensības) notiks O.Kalpaka Rīgas tautas daiļamatu pamatskolā (Skrindu ielā 1, Rīgā):
	1. 2025.gada 2.decembrī plkst.13.00 2014.gadā dzimušajām un jaunākām meitenēm;
	2. 2025.gada 3.decembrī plkst.13.00 2014.gadā dzimušajiem un jaunākiem zēniem.

# **III. Sacensību nosacījumi**

1. Spēles notiek saskaņā ar FIBA oficiālajiem basketbola noteikumiem.
2. Spēles notiek uz standarta basketbola groziem ar piektā izmēra bumbām.
3. Spēles laiks 2 x 10 minūtes. Finālsacensību spēļu laiks 2 x 8 minūtes.
4. Uz spēles sākumu nedrīkst būt mazāk par pieciem spēlētājiem.
5. Neizšķirta spēles rezultāta gadījumā, tiek piešķirts divu minūšu papildlaiks.
6. Par uzvaru spēlē komanda saņem divus punktus, par zaudējumu – vienu punktu, par neierašanos uz spēli vai spēles pārtraukšanu – nulle punkti.
7. Vienādu punktu gadījumā augstāku vietu ieņem komanda, kura:
	1. ieguvusi uzvaru savstarpējā spēlē (divas komandas);
	2. ieguvusi lielāku iemesto grozu pārsvaru (trīs komandas).
8. Finālsacensībās komandas pēc izlozes sadala divās apakšgrupās. Pēc spēlēm apakšgrupās – finālā tiek spēlēts pēc apļa sistēmas, katras apakšgrupas 1. un 2.vietas ieguvēju komandu savstarpējās spēles pārceļot uz fināla rezultāta tabulu. Finālsacensībās neierodoties kādai komandai tiek spēlēts pēc apļa sistēmas.
9. Komandas dalībniekiem jābūt ietērptiem vienādas krāsas sporta kreklos ar numuriem.
10. Piedaloties Sacensībās, iesaistītās personas dod savu piekrišanu veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Pārvaldes tīmekļvietnē (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.
11. Informāciju par Sacensību norisi var saņemt pa tālruni 26669021, Pārvaldes projektu koordinatore Inga Vanaga.

# **IV. Dalībnieku pieteikšana Sacensībām**

1. Skola pieteikumus atbilstoši Spartakiādes nolikuma 2.pielikumam iesniedz tiesnesim šā nolikuma 5. un 6.punktā minētajā posma attiecīgās komandas sacensību pirmajā dienā.
2. Pieteikumā katrai komandai atļauts pieteikt 10 dalībniekus.

# **V. Sacensību uzvarētāju apbalvošana**

1. Sacensību godalgoto vietu ieguvējas komandas apbalvo ar kausiem.
2. Sacensību godalgoto vietu ieguvēju komandu dalībniekus apbalvo ar medaļām.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

Vanaga 67026842